METU KONKURSS
“ATKĀRTOTS IEPIRKUMS - ĀDAŽU KOPIENU CENTRA ATJAUNOŠANA”
ID. NR.  ĀNP 2024/138
KONKURSA OBJEKTA APSKATE 12.11.2024.

2024. gada 12. novembrī notika Ādažu kopienu centra metu konkursa objekta apskate Ādažos, Pirmā ielā 42A, kurā piedalījās 7 interesenti.
Objekta apskates laikā tika uzdoti sekojoši jautājumi, pasūtītājs sniedz sekojošas atbildes:
	JAUTĀJUMS:

	ATBILDE:


	
1.1. Kadastra lietā ir norādīti telpu augstumi, vai tie ir norādīti no grīdas līdz griestiem? 
1.2. Vai ir norādīts, kādi ir pārsegumu biezumi?
1.3. Vai ir pieejami plāni, kur ir norādīti augstumi? 
1.4. Ja būs nepieciešams piemērīt augstumus, vai tas ir iespējams?
	
1.1. Jā, 07.10.2022. kadastrālās uzmērīšanas lietā (tehniskās specifikācijas pielikums Nr.3) 17. punktā norādītie telpu augstumi ir norādīti no grīdas līdz griestiem.
1.2. Pārsegumu biezumi nav norādīti.
1.3. Pasūtītājs uzskata, ka, lai sagatavotu metu, konkursa dalībnieki var izmantot 07.10.2022. kadastrālās uzmērīšanas lietā (tehniskās specifikācijas pielikums Nr.3) norādītos datus. Pasūtītājs neplāno pasūtīt jaunu ēkas kadastrālās uzmērīšanas lietu. Ja metu konkursa uzvarētājam būs nepieciešami papildu mērījumi projekta izstrādei, tad šie mērījumi būs jāveic projektētājam projekta izstrādes ietvaros.
1.4. Ir iespējams veikt papildu mērījumus, kā arī objekta apskati, iepriekš zvanot Ādažu novada pašvaldības aģentūras “Carnikavas Komunālserviss” Īpašumu apsaimniekošanas nodaļas vadītāja Arnim Puķem, kura tālruņa numurs ir +371 29439225. 

	2. Par savienojošo korpusu – atzinumā ir teikts, ka telpas nav labā tehniskā stāvoklī - pamati un sienas.
	2. Jā, saskaņā ar tehniskajai specifikācijai pievienoto tehniskās apsekošanas atzinumu, būvkonstrukcijas kopumā ir neatbilstošas ekspluatācijas nosacījumiem.


	3. Vai mēs pareizi sapratām, ka ēka nav uzmērīta un griezumi nav pieejami? Varbūt pasūtītājs to var veikt, lai visiem dalībniekiem ir pieejami vienādi dati? 
Lai izstrādātu vīziju fasādēm, uzmērījumi ir nepieciešami. 
	3. Pasūtītājs uzskata, ka, lai sagatavotu metu, konkursa dalībnieki var izmantot 07.10.2022. kadastrālās uzmērīšanas lietā (tehniskās specifikācijas pielikums Nr.3) norādītos datus. Pasūtītājs neplāno pasūtīt jaunu ēkas kadastrālās uzmērīšanas lietu. Ja būs nepieciešami papildu mērījumi projekta izstrādei, tad šie mērījumi būs jāveic projektētājam projekta izstrādes ietvaros.


	4. Metu konkurss notiek starptautiska projekta ietvaros. Kā tas ietekmē metu konkursa dalībniekus un pasūtītāju? 
	4. Īstenojot projektu LIFEBauhausingEurope, t.sk., veicot kopienu centra ēkas atjaunošanu, pašvaldībai jānodrošina, ka tiek ievēroti visi projektā paredzētie nosacījumi un tas tiek darīts noteikta finansējuma ietvaros. Tas tiek darīts, regulāri sazinoties ar projekta vadošo partneri un citiem sadarbības partneriem un vienojoties par svarīgākajiem uzstādījumiem gan projekta sasniedzamajos rādītājos, gan nosacījumos projektētājam un būvniekam. 

Izstrādājot metu konkursa nolikumu, tajā tika ietvertas tās prasības, kas bija svarīgas projekta īstenošanai, t.sk., ēkas atjaunošanu dalot kārtās (lai pirmajā kārtā varētu veikt darbus tā finansējuma ietvaros, kas pašvaldībai ir pieejams projekta ietvaros), uzsverot nepieciešamību stingri ievērot Jaunā Eiropas Bauhaus principus. Metu konkursa dalībniekiem jāņem vērā, ka, piedāvājot risinājumus 1.kārtas idejām, jāņem vērā nolikuma tehniskajā specifikācijā noteiktā maksimālā būvdarbu izmaksu summa.

Projekta nosacījumi arī paredz projekta īstenošanā aktīvi iesaistīt vietējo sabiedrību, tāpēc pasūtītājs: 
1) ir veicis vietējo iedzīvotāju aptauju un šīs aptaujas rezultāti ir iekļauti darba uzdevumā (tehniskajā specifikācijā), uzskaitot kāda veida telpas iedzīvotāji vēlas, 
2) pēc metu konkursa noslēguma sniegs sabiedrībai iespēju iepazīties ar metu konkursā iesniegtajām idejām. Viena no šādām aktivitātēm ir meta konkursa uzvarētāju tikšanās ar projekta vietējā līmeņa darba grupu savas idejas prezentēšanai.

Pasūtītājs uzsver, ka sagaida idejas multifunkcionālām telpām, kuras varētu transformēt pēc nepieciešamības. 


	5. Par telpām, kuras ir sliktā tehniskā stāvoklī – vai varētu izvērtēt iespēju šo telpu demontāžu un citu apjomu izbūvi?

	5. LIFEBauhausingEurope projekta ideja ir pēc iespējas vairāk saglabāt esošās ēkas un tās pārveidot.
LIFEBauhausingEurope projekta ietvaros tiks detalizēts un īstenots tikai 1.būvprojekta apjoms, tātad attiecībā uz pārējiem ēkas apjomiem varētu izskatīt iespēju nākotnē demontēt sliktā tehniskā stāvoklī esošās ēkas daļas un izbūvēt to vietā jaunus apjomus.


	KOMENTĀRS

	1. Pašlaik ēkā atrodas ugunsdzēsēju depo, kas drīzumā telpas pametīs, pašvaldība pārņems šīs telpas. Angāra telpas dala PA “Carnikavas Komunālserviss” un ugunsdzēsēju depo, norobežojošas sienas nav. Perspektīvā būtu jānodala PA “Carnikavas Komunālserviss” zona, jo depo telpas varētu izmantot kopienu centrs, bet PA “Carnikavas Komunālserviss” zona saglabāsies kā tehnikas novietne. Tāpat jārisina jautājums par piekļuvi PA “Carnikavas Komunālserviss” zonai. 
2. 1. būvprojekta ietvaros nepieciešams paredzēt liftu, jo pašlaik netiek nodrošināta piekļuve cilvēkiem ar īpašām vajadzībām.
3. Depo telpas ir atjaunotas un sendviču paneļi ir saglabāti iekšpusē, siltinājumi ir saglabāti iekšpusē. Bet var redzēt, ka veidojas kondensāts.
4. 2.stāvā atrodas pašvaldības struktūrvienību darbinieki kabineti, šie kabineti saglabāsies.
5. Kopienām ir nepieciešama liela telpa dažādām aktivitātēm. 




